નવી દિલ્હી : મહિલા ક્રિકેટરોની લાંબા સમયથી જોવાઇ રહેલી આશાનો આજે અંત આવ્યો છે. બીસીસીઆઇના નવા નિમાયેલા વડા શશાંક મનોહરે તેમને કેન્દ્રીય રીતે કરારબદ્ધ કરવાની જાહેરાત કરી છે. પુરુષ ક્રિકેટરો માટે આ વ્યવસ્થા ૧૧ વર્ષ પહેલાં શરૂ કરવામાં આવી છે. મનોહરે કહ્યું, એવો નિર્ણય કરવામાં આવ્યો છે કે મહિલા ક્રિકેટરોને કેન્દ્રીય રીતે કરારબદ્ધ કરવામાં આવે. અમે મહિલા ક્રિકેટ માટે કામ ચાલું રાખીશું અને મને આશા છે કે આ પગલાંથી વધુમાં વધુ છોકરીઓ આ રમત સાથે જોડાવા માટે ઉત્સાહિત બનશે.